നിയന്ത്രണങ്ങള് നീക്കി ബിഹാറില് ജനജീവിതം സാധാരണ ഗതിയിലേക്ക് പട്ന: ബിഹാറില് ഏര്പ്പെടുത്തിയിട്ടുള്ള കോവിഡ് നിയന്ത്രണങ്ങളില് വന് തോതില് ഇളവുകള് പ്രഖ്യാപിച്ച് മുഖ്യമന്ത്രി നിതീഷ് കുമാര്. സംസ്ഥാനത്തെ കോവിഡ് സാഹചര്യം അവലോകനം ചെയ്തതായും മുഴുവന് വ്യാപാരസ്ഥാപനങ്ങളും ആരാധനാലയങ്ങളും ഷോപ്പിങ്മാളുകളും പാര്ക്കുകളും ഗാര്ഡനുകളും തുറക്കാന് തീരുമാനിച്ചതായും നിതീഷ് കുമാര് അറിയിച്ചു. ഇത്തരം സ്ഥാപനങ്ങള്ക്ക് ഇനി മുതല് നിയന്ത്രണ രഹിതമായി സാധാരണരീതിയില് പ്രവര്ത്തിക്കാം. അതെ സമയം വിനോദം, കായികം, സാമൂഹികം, രാഷ്ട്രീയം, സാംസ്കാരികം, മതപരം എന്നിവയുമായി ബന്ധപ്പെട്ട എല്ലാ പരിപാടികള്ക്കും അനുമതിയുണ്ട്. ജില്ലാ ഭരണകൂടത്തില്നിന്ന് അനുമതി വാങ്ങിയതിനു ശേഷം കോവിഡ് മാനദണ്ഡങ്ങള് പാലിച്ച് ഇത്തരം പരിപാടികള് സംഘടിപ്പിക്കാവുന്നതാണ്. സംസ്ഥാനത്തെ സ്കൂളുകള് ഒന്നാം ക്ലാസ് മുതല് അടക്കം എല്ലാ വിദ്യാഭ്യാസ സ്ഥാപനങ്ങള്ക്കും പ്രവര്ത്തന അനുമതിയും നല്കിയിട്ടുണ്ട്. അതെ സമയം പരിശീലന ക്ലാസുകള്ക്കും ഇനി മുതല് പ്രവര്ത്തനം പുനഃരാരംഭിക്കാവുന്നതാണ്. സ്കൂളുകള്ക്കും കോളേജുകള്ക്കും സര്വകലാശാലകള്ക്കും പരീക്ഷകള് നടത്താനുള്ള അനുമതിയും സര്ക്കാര് നല്കിയിട്ടുണ്ട്. ജിംനേഷ്യം, നീന്തല്ക്കുളങ്ങള്, തിയേറ്ററുകള്, ക്ലബ്ബുകള്, റെസ്റ്റോറന്റുകള്, ഭക്ഷണശാല എന്നിവയ്ക്കും പ്രവര്ത്തിക്കാം . എന്നാല് ഉള്ക്കൊള്ളാവുന്നതിന്റെ പകുതി ശതമാനം പേരെ മാത്രമേ ഇവിടെ അനുവദിക്കാന് പാടുള്ളൂ.നിലവില് ബിഹാറില് വെറും 102 സജീവ കോവിഡ് കേസുകള് മാത്രമാണുള്ളത്.The post നിയന്ത്രണങ്ങള് നീക്കി ബിഹാറില് ജനജീവിതം സാധാരണ ഗതിയിലേക്ക് first appeared on MalayalamExpressOnline.